CELEX: 62018CN0336
Language: et
Date: 2018-05-23 00:00:00
Title: Kohtuasi C-336/18: Eelotsusetaotlus, mille on esitanud Apelativen sad Sofia (Bulgaaria) 23. mail 2018 – kriminaalasi järgmise isiku suhtes: EP

201807200462012992018/C 276/323362018CJC27620180806ET01ETINFO_JUDICIAL20180523232311Kohtuasi C-336/18: Eelotsusetaotlus, mille on esitanud Apelativen sad Sofia (Bulgaaria) 23. mail 2018 – kriminaalasi järgmise isiku suhtes: EP
 ---documentbreak--- C2762018ET2310120180523ET0032231231Eelotsusetaotlus, mille on esitanud Apelativen sad Sofia (Bulgaaria) 23. mail 2018 – kriminaalasi järgmise isiku suhtes: EP
   (Kohtuasi C-336/18)2018/C 276/32Kohtumenetluse keel: bulgaaria
      Eelotsusetaotluse esitanud kohus
   
   Apelativen sad Sofia
   
      Põhikohtuasja kriminaalmenetluse pool
   
   EP
   
      Eelotsuse küsimused
   
   
            1.
         
         
            Kas Euroopa Parlamendi ja nõukogu määruse (EÜ) nr 1889/2005 (
                  1
               ) artikli 4 lõiget 2, mille kohaselt võib deklareerimata sularaha kooskõlas liikmesriigi õigusega kinni pidada, tuleb tõlgendada nii, et see võimaldab deklareerimata jätmise tagajärjena sularaha automaatselt konfiskeerida riigi omandisse, ilma et kontrollitaks raha päritolu, või tuleb viidatud sätet tõlgendada nii, et see lubab raha kinni pidada vaid ajutiselt, kuni liikmesriigi pädev asutus on kontrollinud raha päritolu? Kas karistusseadustiku (Nakazatelen kodeks) artikli 251 lõige 2 on määruse artikli 4 lõikes 2 ette nähtud võimalusega kooskõlas?
         
      
            2.
         
         
            Olenevalt esimesele küsimusele antavast vastusest: Kas Euroopa Parlamendi ja nõukogu määruse (EÜ) nr 1889/2005 artikli 9 lõiget 1 tuleb tõlgendada nii, et sellega ei ole kooskõlas liikmesriigi õigusnormid, mis näevad määruse artiklis 3 sätestatud deklareerimiskohustuse rikkumise eest ette karistustena määratava vangistuse või rahatrahvi kumuleerimise ja deklareerimata jäetud raha konfiskeerimise, ilma et kontrollitaks raha päritolu? Kas NK artikli 251 lõike 1 ja artikli 251 lõike 2 samaaegne kohaldamine – see tähendab NK artikli 251 lõikes 1 ettenähtud karistuse määramine ja NK artikli 251 lõikes 1 märgitud kuriteo esemeks oleva rahasumma konfiskeerimine riigi omandisse pärast süüdimõistmist vastavalt NK artikli 251 lõikest 2 tulenevale kohustusele – on kooskõlas määruse nr 1889/2005 artikli 9 lõikega 1, mis näeb artiklis 3 sätestatud deklareerimiskohustuse rikkumise eest ette tõhusad ja hoiatavad karistused, mis on proportsionaalsed õigusrikkumisega ja sellest ühiskonnale lähtuva ohuga?
         
      (
         1
      )	Euroopa Parlamendi ja nõukogu 26. oktoobri 2005. aasta määrus (EÜ) nr 1889/2005 ühendusse sisse toodava või ühendusest välja viidava sularaha kontrollimise kohta (ELT 2005, L 309, lk 9).